जितेंद्र आव्हाड, धनंजय मुंडे आणि अन्य नेत्यांनी अजित पवारांच्या नावाला अनुमोदन दिलं. 

विधिमंडळ नेतेपदी निवड झाल्यानंतर कार्यकर्त्यांशी बोलताना अजित पवारांनी म्हटलं, की अनेक सहकारी पक्ष सोडून गेले. हे सर्व जण आमच्यासोबत असते तर आमचं सरकार स्थापन झालं असतं. पण राजकारणात जर-तरला स्थान नसतं. आता आम्ही सभागृहात शेती, बेरोजगारीसारख्या प्रश्नांवर आक्रमकपणे भूमिका मांडू. 

"1 लाख 65 हजार मताधिक्यानं निवडून आलो यावर अजूनही विश्वास नाही. सर्वांची डिपॉझिट बारामतीकरांनी जप्त केली त्याबद्दल मी त्यांचे आभार मानतो," या शब्दात अजित पवारांनी विजयाबद्दलच्या आपल्या भावना व्यक्त केल्या. 

यावेळी सत्ताधारी पक्षाला यंदा दिवाळी गोड गेली नाही, असं म्हणत अजित पवारांनी भाजप-सेनेला टोला लगावला. 

सोबत राहण्यातच शिवसेना-भाजपचं हित : संजय राऊत 

राष्ट्रवादी काँग्रेस आणि भाजपच्या विधिमंडळ नेता निवडींच्या पार्श्वभूमीवर शिवसेना खासदार संजय राऊत यांनी पत्रकार परिषद घेतली. 

शिवसेना महत्त्वाची खाती घेऊन तडजोड करणार का, या प्रश्नावर उत्तर देताना संजय राऊत यांनी म्हटलं, की आम्ही खातेवही घेऊन बसलेलो नाही. युतीसंदर्भात जे... आणखी 4000 वर्णांसाठी लेख सुरू ठेवा:
ठरलंय ते होऊ द्या एवढीच आमची अपेक्षा आहे.

विधिमंडळ नेतेपदी निवड झाल्यानंतर देवेंद्र फडणवीस यांनी शिवसेनेसोबत सरकार बनवणार अशा विश्वास व्यक्त केला. याबद्दल बोलताना संजय राऊत यांनी म्हटलं, "देवेंद्र फडणवीसांची भूमिका स्वागतार्ह आहे. शिवसेना आणि भाजपनं सोबत राहण्यातच एकमेकांचं आणि महाराष्ट्राचं हित आहे. फक्त जे ठरलंय ते होऊ द्या."

सरकार स्थापनेबाबत घाई करून चालणार नाही. थंड डोक्यानं महाराष्ट्राच्या जनतेचा विचार करून शिवसेना पक्षप्रमुख निर्णय घेतील आणि तो पुढे घेऊन जायला आम्ही समर्थ आहोत, असंही राऊत यांनी यावेळी म्हटलं. 

भाजपमध्ये देवेंद्र फडणवीसांच्या नावावर शिक्कामोर्तब 

दरम्यान आज दुपारी भाजपनं विधिमंडळ नेतेपदी देवेंद्र फडणवीस यांची निवड केली. 

विधिमंडळ नेतेपदासाठी चंद्रकांत पाटलांनी देवेंद्र फडणवीसांच्या नावाचा प्रस्ताव मांडला . या प्रस्तावाला सुधीर मुनगंटीवारांनी अनुमोदन दिलं.  

मुनगंटीवारांसह संजय कुटे, हरीभाऊ बागडे, राधाकृष्ण विखे-पाटील, शिवेंद्रराजे भोसले, आशिष शेलार, गणेश नाईक, सुरेश खाडे, देवयानी फरांदे, गणेश नाईक, मंगलप्रभात लोढा यांनीही या प्रस्तावाला अनुमोदन केलं. 

विधिमंडळ नेतेपदी निवड केल्याबद्दल देवेंद्र फडणवीस यांनी सर्वांचे आभार मानले. 

'माझ्यासारख्या लहानशा कार्यकर्त्याला 2 वेळा जबाबदारी दिल्याबद्दल नरेंद्र मोदींचे विशेष आभार मानतो,' असं देवेंद्र फडणवीस यांनी यावेळी बोलताना म्हटलं. त्यांच्याबरोबरच फडणवीस यांनी  जे.पी.नड्डा आणि अमित शहांचेसुद्धा आभार मानले. 

शिवसेनेच्या साथीमुळेच महायुतीला प्रचंड मोठं यश प्राप्त झाल्याचं म्हणत देवेंद्र फडणवीसांनी उद्धव ठाकरेंचेही आभार मानले.

"100 पेक्षा जास्त जागा मिळल्यानं हा मोठा विजय आहे. महायुतीला लोकांनी जनादेश दिला आहे. सरकार महायुतीचं येईल, अफवांवर विश्वास ठेवू नका. चर्चा झाल्याशिवाय मजा येत नाही. लवकरच सरकार स्थापन होईल," असा विश्वास देवेंद्र फडणवीस यांनी व्यक्त केला. 

नेता निवडीचा आनंद-पंकजा मुंडे 

नेता निवड झाली याचा आनंद झाला आहे. 2014 मध्येही देवेंद्र फडणवीस यांची विधिमंडळ नेतेपदी निवड झाली होती. आता दुसऱ्यांदा ते निवडले गेले आहेत. हा एक इतिहास आहे आणि मी त्याबद्दल देवेंद्रजींचं अभिनंदन करते, अशी प्रतिक्रिया भाजप नेत्या पंकजा मुंडे यांनी माध्यमांशी बोलताना व्यक्त केली. 

2014 साली देवेंद्र फडणवीसांची गटनेता म्हणून निवड करताना माझा हात वर...